OpenLLM-France/wikimedia huggingface dataset:
# Pont de Varjanauli

El pont de Varjanauli (en georgià: ვარჯანაულის ხიდი) és un pont d'arc medieval tardà a Geòrgia. Es troba al llogaret de Varjanauli, a uns 20 km a l'est de Kobuleti, a la boscosa vall del riu Kintrishi, al sud-oest de la República Autònoma d'Adjària, a Geòrgia. El pont és força gran i ample, amb una prominent silueta semicircular. Està construït amb blocs de pedra picada, pedres en brut i morter. El pont està inscrit en la llista dels Monuments Culturals destacats de Geòrgia.

## Història

Es desconeix la data exacta en la qual es va construir el pont de Varjanauli. Segons una tradició local, va ser encarregat pel noble musulmà georgià local Tamaz-Oghli (Tamazashvili) al segle xvii.
Les dovelles d'ambdós costats del pont estan fetes de pedra picada i morter de calç. Estan disposades en mode vertical. L'arc i els costats del pont estan coberts amb una sèrie de blocs de pedra curosament tallats. El pont recolza sobre estreps excavats en la roca d'ambdues ribes. Les pedres utilitzades per a la cara inferior de l'arc es rebleixen simètricament amb les dovelles, de manera que l'arc sembla un monòlit. La longitud horitzontal del pont entre els estreps és de 14,6 m, mentre que la calçada n'és de 28,1 m; l'amplada a la part central és de 2,6 m i a prop dels estreps de 3,5 m; l'altura des del nivell de l'aigua fins a l'arc és de 7,9 m i fins a la part superior de l'arc de 8,6 m. La mida dels forats per a la forma d'arc són: 0,36 m x 42 m i 0,38 m x 0,32 m. El pont va ser objecte d'obres de conservació finançades pel govern el 2008.

## Referències

* ↑ «The Medieval Stone Bridges of Ajara» (en anglès), 22-08-2013. [Consulta: 20 juliol 2019].
* ↑ «ეროვნული მნიშვნელობის კატეგორიის კულტურის უძრავი ძეგლები. List of Immovable Cultural Monuments» (en georgià). National Agency for Cultural Heritage Preservation of Georgia. [Consulta: 20 juliol 2019].
* ↑ «ვარჯანაული [Varjanauli]». A: საქართველო: ენციკლოპედია: ტ.III. Encyclopaedia Georgia, vol. 3 (en georgià), 2014, p. 190.
* ↑ Kakhidze, Amiran; Mamuladze, Shota. Archaeological Monuments in Ajara, 2016, p. 199. ISBN 978-9941-0-9714-0.
# Portada/article setembre 7
## Tríptic de l'enterrament de Crist

L'enterrament de Crist o Tríptic de Seilern és una de les obres destacades de Robert Campin, conegut com el Mestre de Flémalle. El tríptic està plantejat com un únic paisatge on succeeixen simultàniament tres estacions del cicle de la passió separades en el temps: el davallament al panell de l'esquerra, l'enterrament com a tema central i la resurrecció al panell dret.
Tot i ser una obra primerenca, Campin va crear una composició que esdevindria un referent entre els seus contemporanis, com queda reflectit en altres obres de la mateixa temàtica.
# Pozuelo de Zarzón

Pozuelo de Zarzón (extremeny Poçuelu e Çarçón) és un municipi de la província de Càceres, a la comunitat autònoma d'Extremadura (Espanya). Limita amb Villanueva de la Sierra i Santa Cruz de Paniagua al nord, Guijo de Galisteo i Montehermoso al sud, Guijo de Coria al sud-oest, Villa del Campo a l'oest i Aceituna a l'est.

## Demografia

Evolució demogràfica de Pozuelo de Zarzón entre 1900 i 2007 :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 |
| 1351 | 1369 | 1187 | 1124 | 1284 | 1290 | 1287 | 977 | 756 | 601 |
| 1996 | 1999 | 2001 | 2002 | 2003 | 2004 | 2005 | 2006 | 2007 |
| 660 | 640 | 609 | 601 | 599 | 599 | 580 | 564 | 572 |
# Constitució de l'Azerbaidjan

La Constitució de l'Azerbaidjan (àzeri: Azərbaycan Respublikasının Konstitusiyası) és la llei fonamental de la República de l'Azerbaidjan. Fou aprovada per un referèndum nacional el 12 de novembre de 1995, que va entrar en vigor el 27 de novembre de 1995. La Constitució va ser modificada dues vegades, en el 24 d'agost de 2002 i el 18 de març de 2009. Els continguts de la Constitució inclouen el preàmbul, nou seccions, i 158 articles.
La Constitució és la llei suprema i s'aplica directament a tot el territori de l'Azerbaidjan (article 147). La Constitució proclama l'establiment d'un Estat democràtic, jurídic, laic i unitari, en què el poder estatal es basa en el principi de separació de poders (article 7). Com que la llei fonamental de l'Estat, la Constitució defineix l'estructura del govern, drets fonamentals, les llibertats i responsabilitats dels seus ciutadans, així com les facultats dels poders legislatiu, executiu i judicial.
L'Assemblea Nacional de la República de l'Azerbaidjan aprova les lleis constitucionals, lleis i decrets, mentre que el President de l'Azerbaidjan (l'òrgan suprem del poder executiu) i el Gabinet de Ministres que està presidit pel Primer Ministre de l'Azerbaidjan aprova els decrets i ordres.
Donats els poders constitucionals del President de la República, Azerbaidjan és una república presidencialista, amb el President de l'Azerbaidjan com el cap d'Estat, i el primer ministre de l'Azerbaidjan com a cap de govern. D'acord amb la Constitució, el President de la República nomena el Primer Ministre basant-se en la distribució dels escons en l'Assemblea Nacional. El President també nomena (o destitueix del seu càrrec) als membres del Govern i el Primer Ministre.

## Referències

* ↑ Constitución de la República de Azerbaiyán (modificada por última vez el 24 d'agost de 2002) (castellà)
* 1 2 3 Constitución de la República de Azerbaiyán (modificada por última vez el 18 de març de 2009) (castellà)

## Enllaços externs

* Azərbaycan Respublikasının Konstitusiyası Arxivat 2011-12-25 a Wayback Machine. (àzeri)
* Constitution of the Republic of Azerbaijan Arxivat 2011-12-25 a Wayback Machine. (anglès)
# Coll de la Pedra Dreta (el Figueró)

El Coll de la Pedra Dreta és el nom d'una collada situada a 655,4 metres d'altitud situada al límit dels termes municipals de Sant Martí de Centelles, de la comarca d'Osona, i del Figueró, de la del Vallès Oriental.
Està situat en el sector sud-est del terme de Sant Martí de Centelles i al nord-oest del del Figueró, a mig camí entre la Trona, als Cingles de Bertí, i la Pedra Dreta.

## Enllaços externs

* El Coll de la Pedra Dreta en el seu entorn, a l'Institut Cartogràfic de Catalunya
# Portada/article juliol 28
## Johann Sebastian Bach

Johann Sebastian Bach (Eisenach, Turíngia, Alemanya, 21 de març de 1685 – Leipzig, Alemanya, 28 de juliol de 1750) fou un organista i compositor alemany de música barroca, membre de la família de músics més extraordinària de la història amb uns 120 músics.
La seva fecunda obra es considera com el cim de la música barroca i una de les màximes expressions de la música universal, no tan sols per la seva profunditat intel·lectual, la seva perfecció tècnica i la seva bellesa artística, sinó també per la síntesi dels diversos estils de la seva època, del passat i per la seva incomparable extensió. Bach és la font d'inspiració per als posteriors compositors, des de Wolfgang Amadeus Mozart i Ludwig van Beethoven, passant per Johannes Brahms i Arnold Schönberg fins als nostres temps.
# Projecció cilíndrica equidistant

La projecció cilíndrica equidistant, també coneguda com a projecció rectangular o Plate Carrée, és una projecció cartogràfica cilíndrica que no és conforme (distorsiona les formes i els angles) i no és equivalent (distorsiona les àrees relatives).
Aquesta projecció és un artefacte matemàtic, no una representació d'una construcció geomètrica. És molt senzilla de construir perquè és una traducció directa de longitud i latitud com a coordenades cartesianes.
L'escala és constant al llarg de l'Equador però la distorsió creix cap a les zones polars.
En aquesta projecció tots els meridians i paral·lels apareixen representats rectes i separats amb una distància constant.
Suposant una escala a l'Equador escala i un meridià central de longitud long0, aquestes són les equacions per a un mapa d'aspecte equatorial per a obtenir les coordenades cartesianes x, y en el pla per al lloc amb longitud long i latitud lat:
# Prostatis oikogénias

Prostatis Oikogénias (grec: Προστάτης Οικογένειας Cap de família) és una pel·lícula grega dirigida per Nikos Perakis i estrenada el 1997.

## Argument

Un aspirant a escriptor i professor a l'atur, Alexandros Kontos (Renos Haralambidis), accepta "rellegir" l'autobiografia d'una cantant popular, Calypso. També és l'esposa de Sotiris Mandrakas, el ric cap del canal de televisió Hellas ΤV. Alexandros disposa d'una gran quantitat de documents, gran part dels quals són molt confidencials, per escriure l'autobiografia de l'estrella: cassets, vídeos, diaris, fotos, poemes, etc. No obstant això, té tots els documents robats i molt ràpidament es troba al cor d'un esquema que està fora del seu control. Alexandros fins i tot acaba trobant-se acusat del segrest de Myrto, la filla de Calypso i fillastra de Mandrakas. Els mitjans transmeten la culpabilitat d'Alexandros que acaba detingut. Quan el jutge responsable d'investigar el cas mor, Alexandros és sospitós d'assassinat. Resulta que va ser Calypso qui va fer segrestar Myrto perquè tenia una aventura amb el seu padrastre. Aquest últim n'era conscient, però va aprofitar l'afer per augmentar l'audiència del seu canal. Pel que fa a la mort del jutge, amic de Mandrakas, va ser un suïcidi.

## Repartiment

* Renos Haralambidis
* Katerina Yiatzoglou
* Alkis Panagiotidis
* Cassandra Voyiatzi
* Natalia Papaioannou
* Evris Papanikolas
* Giorgos Marinos

## Notes i referències

* ↑ «Fitxa a la la cinemateca grega». Arxivat de l'original el 2018-01-13. [Consulta: 15 març 2024].
* ↑ Fitxa al Centre del cinema grec
* ↑ Resum de la pel·lícula al web de Nikos Perakis

## Bibliografia

* Karalis, Vrasidas. A History of Greek Cinema. New York et Londres: Continuum, 2012, p. 318. ISBN 978-1-4411-9447-3.
* Soldatos, Yannis. Ιστορία του ελληνικού κινηματογράφου Γ : 1990-2002. Athènes: Aigokeros, 2002, p. 270. tome 3. ISBN 960-322-137-6.

## Enllaços externs

* Fragment de la pel·lícula a YouTube
# Prostaglandina E

Prostaglandina E és una família de prostaglandines que es presenten de manera natural i són usades com medicaments.
Els tipus inclouen:
* Prostaglandina E$_1$ també coneguda com a alprostadil
* Prostaglandina E₂ també coneguda com a dinoprostone
Estan en la llista de medicaments essencials de l'Organització Mundial de la Salut.

## Referències

* ↑ «WHO Model List of EssentialMedicines». World Health Organization, 01-10-2013. [Consulta: 22 abril 2014].

## Enllaços externs

* «Prostaglandina E» (en anglès). Medical Subject Headings.
# Bainbridge (comtat de Ross)

Bainbridge és una població dels Estats Units d'Amèrica a l'estat d'Ohio. Segons el cens dels Estats Units del 2000 tenia 1.012 habitants.

## Demografia

Segons el cens del 2000, Bainbridge tenia 1.012 habitants, 397 habitatges, i 277 famílies. La densitat de població era de 766,1 habitants per km².
Dels 397 habitatges en un 35% hi vivien nens de menys de 18 anys, en un 48,6% hi vivien parelles casades, en un 17,4% dones solteres, i en un 30% no eren unitats familiars. En el 25,7% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,95.
Per edats la població es repartia de la següent manera: un 26,8% tenia menys de 18 anys, un 8,6% entre 18 i 24, un 28,7% entre 25 i 44, un 19,2% de 45 a 60 i un 16,8% 65 anys o més.
L'edat mediana era de 36 anys. Per cada 100 dones de 18 o més anys hi havia 77,7 homes.
La renda mediana per habitatge era de 26.417 $ i la renda mediana per família de 31.645 $. Els homes tenien una renda mediana de 32.000 $ mentre que les dones 20.625 $. La renda per capita de la població era de 14.905 $. Aproximadament el 17% de les famílies i el 19,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bainbridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Bainbridge». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].

## Enllaços externs

* http://www.heartlandscience.org/medhs/dental.htm Arxivat 2007-04-12 a Wayback Machine.
# Quartz

Quartz és un despoblat al comtat de Butte (Califòrnia) a una alçada de 262 peus (80 m). Encara apareixia als mapes el 1947. El lloc fou inundat per l'embassament del llac Oroville el 1968.

## Referències

* ↑ 1666796 U.S. Geological Survey Geographic Names Information System: Quartz (en anglès)
# Skynyrd Frynds

Skynyrd Frynds és un àlbum de tribut a la banda estatunidenca Lynyrd Skynyrd publicat l'any 1994. Està format per un conjunt de versions de deu cançons del grup realitzades per diverses bandes musicals. El productor executiu de l'àlbum fou Gary Rossington, membre de la banda.

## Posicions en llista

| Llista | Posició |
| US Billboard 200 | 56 |

## Referències

* ↑ «Skynyrd Frynds» (en anglès). AllMusic. [Consulta: 10 febrer 2012].
# Vittinkiïta

La vittinkiïta és un mineral de la silicats que pertany al grup de la rodonita. Rep el nom de les mines de ferro de Vittinki, a Finlàndia, la seva localitat tipus.

## Característiques

La vittinkiïta és un silicat de fórmula química MnMn₃Mn[Si₅O$_{15}$]. Va ser aprovada com a espècie vàlida per l'Associació Mineralògica Internacional el 2019, sent publicada l'any 2020. Cristal·litza en el sistema triclínic. És un mineral dimorf de la piroxmangita, i isostructural amb la rodonita. De fet, algunes mostres de rodonita pobres en calci descrites anteriorment a la publicació d'aquesta espècies seran, probablement, vittinkiïta.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 15061.

## Formació i jaciments

Va ser descoberta a les mines de ferro de Vittinki, situades al municipi de Seinäjoki (Ostrobòtnia del Sud, Finlàndia), on es troba en forma d'agregats granulars massius de color entre rosa i rosa clar, així com a grans tabulars de fins a 2 mm, associada a quars, rodonita, tefroïta i piroxmangita. També ha estat descrita en altres indrets d'Àustria, Grècia, Eslovàquia, Rússia, Austràlia i el Brasil.

## Referències

* ↑ «Vittinkiite» (en anglès). Mindat. [Consulta: 13 març 2022].
# Skarfjellet

Skarfjellet és una muntanya de 1.790 metres situada al municipi de Sunndal, Møre og Romsdal, Noruega. Es troba al llarg del costat sud de la vall d'Innerdalen, a la serra de Trollheimen, just a l'oest de la muntanya d'Innerdalstårnet, i uns 9 quilòmetres al nord-est del nucli de població de Sunndalsøra. És el pic situat a l'extrem nord de la carena del Trolla, de 1.850. La muntanya és un popular destí d'escalada en roca.

## Referències

* ↑ «Skarfjellet» (en noruec). yr.no. Arxivat de l'original el 2017-02-17. [Consulta: 18 febrer 2015].
# Làmia (mitologia)

* Aquest article tracta sobre la mitologia grega. Si cerqueu l'esperit basc, vegeu «Lamina».
En la mitologia grega, Làmia (grec antic: Λάμια) era un monstre femení que raptava nens per xuclar-los la sang.
L'origen del seu mite es troba en una donzella anomenada Làmia (o també Síbaris), filla de Belos (o bé Posidó) i de Líbia. Làmia es va unir amb Zeus, per la qual cosa va ser castigada per Hera, esposa de Zeus, fent que el fill de Làmia morís. Aquesta, presa de la desesperació, es va amagar en una cova per ocultar la seva pena. I allà es va quedar fins que es va convertir en un monstre. Envejosa dels nens de les altres dones, els espiava per atacar-los i menjar-se'ls.
Hera també va maleir Làmia a no poder dormir, ja que quan tancava els ulls només veia la imatge del seu fill mort. Zeus, compadit, li va concedir el do de poder treure's els ulls de les conques i tornar-se'ls a posar quan volgués. En alguns moments, doncs, sobretot quan havia begut molt, Làmia dormia amb els ulls dins d'un vas al costat seu, i llavors era inofensiva. Altres cops errava de dia i de nit espiant els nens per devorar-los.
La història sobre la seva mort és una mica confusa. Antoní Liberal explica que Euríbat, fill d'Eufem, va trobar una processó que conduïa Alcioneu, un noi del país, a sacrificar-lo a Làmia (o Síbaris), perquè un oracle havia dit que s'aplacaria el monstre amb un sacrifici humà. Euríbat preguntà quin era el motiu de la comitiva, i va dir que faria tots els possibles perquè el noi no morís, ja que sembla que se n'havia enamorat. Va agafar el lloc d'Alcioneu posant-se al capdavant de la comitiva amb les corones de víctima que havia tret al noi i entrant a la cova de Làmia, la va fer sortir a la vista de tots i la va llançar contra unes roques on el monstre es fracturà el crani. Just en el lloc on va morir, va sorgir la font de Síbaris, que donaria nom a una ciutat italiana fundada pels Locris.
Durant molts anys, el seu mite va anar evolucionant. Sembla que primer se la va assimilar el judaisme en la forma de la seva Lilit, primera esposa d'Adam. En l'Antiga Roma, el seu nom es feia servir per espantar les criatures. Durant el Renaixement, se la representava amb cos de serp i cap i pits de dona. Algunes vegades es parla també de làmies (en plural), que es consideraven uns genis femenins que s'enganxaven a les persones joves i els xuclaven la sang. També es coneix per Làmia el monstre Gelo de l'illa de Lesbos. Gelo era l'ànima en pena d'una noia d'aquella illa, morta quan era jove, que sortia del mar per raptar els infants.
Un possible origen de Làmia és la Labartu mesopotàmica.

## Referències

* 1 2 Grimal, Pierre. Diccionari de mitologia grega i romana. Barcelona: Edicions de 1984, 2008, p. 310. ISBN 9788496061972.
* ↑ Antoní Liberal. Recull de metamorfosis, VIII
# Torre de l'Alfalsar

La Torre de L'Alfalsar, també coneguda com a Torre de la Falsa, Torre Falzà, o simplement Torre L'Alfasar, és un monument del municipi d'Albocàsser, a la comarca de l'Alt Maestrat, catalogat com Bé d'Interès Cultural, segons consta a la fitxa BIC de la Direcció General de Patrimoni Artístic de la Generalitat Valenciana.
Se situa a la rodalia de la població, aproximadament a un quilòmetre de distància, en l'anomenat camí de Serratella, dins d'una masia que va haver d'incorporar la torre com a element defensiu de les explotacions agrícoles aïllades, pel que adossades a ella existeixen petites construccions d'ús agrícola.

## Descripció

Presenta planta rectangular amb fàbrica de maçoneria, reforçada en les cantonades per petits carreus. Vindria a tenir l'alçada equivalent a una casa amb planta baixa i dos pisos, podent-se contemplar finestres al centre dels seus murs. La coberta es divideix en dues meitats, una vessant, plana de teula, i una altra, més elevada, que està rematada en corona emmerletada.
L'entrada es realitza per una porta adovellada, al primer pis hi ha una finestra rectangular i una altra de menor grandària en el segon, on a més es pot observar petits cans que podríem considerar com restes d'un antic matacà. També presenta petites finestres alinidades a la resta de les façanes. Actualment es conserva a la coberta inferior al costat del testera, les restes del que va haver de ser antigament una xemeneia.

## Història

La seva construcció es va dur a terme entre finals del segle xv i gairebé tot el segle xvi, tot i que està datat en 1548, i si atenem a la inscripció existent en la llinda de la porta, va pertànyer a un notari anomenat Juan Miquel.

## Referències

* 1 2 URL de la referència: http://eduwp.edu.gva.es/patrimonio-cultural/ficha-inmueble.php?id=2227.
* 1 2 3 4 5 http://www.cult.gva.es/dgpa/documentacion/interno/1060.pdf
* 1 2 http://comunitatvalenciana.com/donde-ir/castellon/albocasser/monumento/torre-de-l-alfalsar-o-de-la-falsa Arxivat 2014-01-16 a Wayback Machine.
* 1 2 http://www.castilloscomunidadvalenciana.com/altma1.htm Arxivat 2014-01-16 a Wayback Machine.
* 1 2 3 4 http://www.turismodecastellon.com/700770_es/Torre-de-L%27-Alfalsar-%28Alboc%C3%A1sser%29.-Construcciones-antiguas/ Arxivat 2014-12-26 a Wayback Machine.
# Tyrannochthonius halopotamus

Tyrannochthonius halopotamus és una espècie d'aràcnid de l'ordre Pseudoscorpionida de la família Chthoniidae. Ha estat descrit per William B. Muchmore l'any 1996.
Es troba de forma endèmica a Alabama (Estats Units).

## Referències

* ↑ Texas A&M University (anglès)
# Universitat Al-Quds

La Universitat Al-Quds (àrab: جامعة القدس, Jāmiʿat al-Quds) és una universitat palestina amb el seu campus principal a Abu Dis i campus addicionals a Al-Bireh, Hebron i Jerusalem.
El febrer de 2009, Bard College va anunciar el primer programa de doble grau entre una universitat palestina i una institució d'educació superior estatunidenca.
El Mur de Cisjordània, construït el 2004, dificulta en gran manera l'activitat formativa de la universitat atès que molts dels seus estudiants han estat atacats amb gasos lacrimògens i alguns d'ells han resultat ferits.

## Referències

* ↑ Bronner, Ethan «Palestinian Campus Looks to East Bank (of Hudson)» (en anglès). The New York Times, 14-02-2009. ISSN: 0362-4331.
* ↑ Palestinians injured during clashes with Israeli forces near al-Quds University
# Tuc de Sacauva (Vilamòs)

* Aquest article tracta sobre cim de Tuc de Sacauva de Vilamòs. Vegeu-ne altres significats a «Tuc de Sacauva (Bausen)».
El Tuc de Sacauva és una muntanya de 2.286 metres que es troba al municipi de Vilamòs, a la comarca de la Vall d'Aran.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Toshiki Kaifu

Toshiki Kaifu (海部 俊樹 Kaifu Toshiki; Nagoya, 2 de gener de 1931 – 9 de gener de 2022) va ser un polític japonès. Va ser el 76è i 77è primer ministre del Japó de 1989 a 1991.
Va néixer a Nagoya, Prefectura d'Aichi i es va educar en la Universitat de Waseda. Membre del Partit Liberal Democràtic (LDP), Kaifu va ser triat legislador el 1960 servint en 13 oportunitats. Va ser Ministre d'Educació abans d'arribar a liderar el Partit després que Noboru Takeshita i Sōsuke Uno no volguessin prendre el càrrec; sent seleccionat en la llista de "líders nets".
# Universitat Metropolitana de Tirana

La Universitat Metropolitana de Tirana, abreujat UMT, és una universitat privada situada a Tirana, Albània. Va ser fundada l'any 2011 per un grup d'arquitectes i enginyers com l'única universitat albanesa en tecnologia de la informació, enginyeria i arquitectura.

## Referències

* ↑ "Partnere". Archived from the original on 2011-10-31. Retrieved 2011-12-01.

## Enllaços externs

* Lloc web oficial de la UMT